als_Latn dik_Latn sag_Latn
FOCUS
“Focus” një nga komeditë e errëta amerikane vjen premierë në kinema Millennium duke filluar të projektohet në ekranin e madh. Triller dhe romancë përzihen në filmin e regjisorëve dhe skenaristeve John Requa e Glenn Ficarra, ku dy aktorët protagonistë gjenden mes dashurisë dhe punë, duke e futur veten në telashe.
Në një punë të përbërë nga gënjeshtrat dhe shumë para a mund të ketë vend për dashuri? Teorikisht jo, por për Will Smith e Margot Robbie në filmin “ Focus” jeta është mjaft e ndërlikuar. Në film të dy aktorët janë një cift mashtruesish që përfundojnë për të bërë kompromis , se kur duhet të lënë veten që të përfshihen nga ndjenjat. Në botën e dy personazheve, rregulla bazë është mosbesimi ndaj tjetrit, ndaj jeta e tyre bëhet shumë e vështirë pikërisht në shkëndijnë e parë të dashurisë …Filmi miksion tonet e trillerit me atmosferat romantike duke luajtur me alkiminë e dy personazheve të nxehtë . Në kast përvec dy aktorëve protagonistë janë edhe aktorët Rodrigo Santoro. Adrian Martinez, Gerald MacRaney etj
“Focus” ka marrë kritika të përziera ende pa hyrë mirë në kinematë amerikane ku do të shfaqet gjerësisht për publikun prej datës 27 shkurt. Flitet se ky është prodhimi I parë hollivudian që ëshë edituar në Apple’s Final Cut Pro X 27″ iMacs.
Së bashku me “Focus” në kinema Millennium vijon projeksionet edhe filmi “American Sniper” I cili filloi te shfaqej premierë me 24 shkurt.
Skeda e filmit
Titulli: “Focus”
Regjia: Glenn Ficarra, John Requa
Skenari: Glenn Ficarra, John Requa
Aktorë: Will Smith, Margot Robbie, Rodrigo Santoro, Adrian Martinez, Gerald MacRaney
Kohëzgjatja: 104 minuta
Gjinia: komedi, krim, dramë
Sinopsi:
Në lojën e tij të fundit mashtruese, një grua shfaqet nga e shkuara dhe shkatërron pothuajse të gjitha planet e tij.
eng_Latn als_Latn als_Latn als_Latn als_Latn als_Latn als_Latn zho_Hans zho_Hans zho_Hans als_Latn zsm_Latn spa_Latn als_Latn